HMS Virulent

HMS Virulent (bandera zenbakia P95) Erresuma Batuko gerra-itsaspekoa zen. Arrantzale batzuek, María Jesús eta María del Coro arrantza-ontziek, Pasaiako portura itsasoan aurkitutako gerra-itsaspeko abandonatu bat eraman zuten 1959ko urtarrilaren 6an. HMS Virulent Royal Navy 1942an egiteko agindu zuen Bigarren Mundu Gerran borrokatzeko. 1944ko maiatzaren 23an itsasoratu zuten. Bi urte geroago, 1961ean, txatarra gisa saldu zen. J. J. Colledge et Ben Warlow, Ships of the Royal Navy : The Complete Record of all Fighting Ships of the Royal Navy, London, Chatham Publishing, 2006 (ISBN 978-1-86176-281-8). 

 Historia 
HMS Virulent Vickers-Armstrongs-ek eraiki zuen Newcastle upon Tynen. Bere gila 1943ko martxoaren 30ean jarri zen, 1944ko maiatzaren 23an uretaratu zen eta azkenik 1944ko urriaren 1ean zerbitzuan jarri zen.https://uboat.net/allies/warships/ship/3592.html V motako urperagarria zen, 62 metro luze eta 545 tonakoa. 

Bere izenaren arabera, "birulentua", bere intsigniak koroa zuen kriskitin-suge bat irudikatzen zuen, itxura oso oldarkorrekoa eta erasotzeko prest.

HMS Virulent 1946ko maiatzaren 29tik 1958ko urriaren 3ra mailegatu zitzaion Armada Helenikoari, non Argonaftis (U15) izenarekin zerbitzatu zuen. Erresuma Batura itzulita, atoian eramango zuten Maltatik Tyne ibairaino.

Bidean, 1958ko abenduaren 15ean, atoiontzitik askatu eta jitoan geratu zen. Geroago, bi arrantza-ontzik aurkitu, María Jesús eta María del Coro, eta atoian eraman zuten Pasaiara, 1959ko urtarrilaren 6an. 1961eko udaberrian txatarrero bati salduta, azkenean 1961eko apirilean eraitsi zuten Pasaian bertan.https://www.abc.es/archivo/periodicos/abc-madrid-19590107-35.html https://www.diariovasco.com/culturas/misterio-submarino-pasaia-20250511182240-nt.html

 Erreferentziak 

 Kanpo estekak 
 :Itsaspekoaren misterioa Diario Vasco egunkarian, 2025/05/11.

Kategoria:Pasaiako historia
Kategoria:Erresuma Batuko itsaspekoak Bigarren Mundu Gerran
Kategoria:1944
Kategoria:1959 Euskal Herrian